**Személyes jelenlétet igénylő vizsga nem lesz.**

**Beküldendő**

A tep.modern@mte.eu címre fényképes szakmai önéletrajzot és egy teljes alakos szerkesztés nélküli fotót, valamint az MTE számlaszámára befizetett 4.000,- Ft eljárási díj befizetéséről szóló bizonylat másolatát kell küldeni **2020. április 30-ig**.

Az MTE honlapján ([www.mte.eu](http://www.mte.eu)) „Felvételi 2020” menüpont alatt a megtanulandó és bemutatandó gyakorlatok, hanganyagok 2020. május 4-től érhetők el.

Az elkészült felvételek URL címét (linkjét), és a jelentkező által kitöltött eredetiségnyilatkozatot .pdf-ben kell továbbítani a tep.modern@mte.eu címre **2020. június 15. 24:00 óráig.**

A felvételek elérhetőségét az adott tárhelyen a jelentkezőnek kell biztosítani az MTE részére a felvételi eljárás végéig – beleértve a fellebbezési határidőket is. Az MTE video elérését **2020. augusztus 21. és 30.** között a jelentkező köteles megszüntetni.

Figyelem! Az elkészült felvételekről a jelentkezőknek külön fizikai adathordozóra is kell saját másolatot készíteni, amelynek megőrzése a felvételi döntést követő fellebbezési határidő lejártáig ha a feltöltés során technikai hiba történik a felvételt soron kívül pótolni lehessen!

**Beküldendő videóanyagok felvétele**

Akamerát a felvételhez úgy kell beállítani, hogy egészalakos képet mutasson, a tánchoz igazodó optimális távolságból a lehetőségek szerint.

1. A felvételt egy bemutatkozással kell kezdeni: név, életkor, jelenlegi iskola, balettmester/néptáncmester neve, mely szakra és specializációra adja be a jelentkezését.
2. Bemutatkozást követően egész alakos szembe-, és egy profilos állást kérünk az alkat és a tartás megmutatásához.
3. Ezt követően lehet megkezdeni a gyakorlatokat.
4. A klasszikus balett, a modern- és kortárstánc, valamint a szabadonválasztott koreográfia felvételeit egy-egy fájlba szerkesztve lehet feltölteni.

**Táncos és próbavezető BA moderntánc specializáció (esti munkarend)**

**beküldendő filmfelvételei:**

A klasszikus balett és modern- és kortárstánc tréning során kötelező viselet:

* lányok: harisnya, balettdressz (ujjatlan vagy rövid ujjú), gyakorlócipő, modern- és kortárstánc tréninghez zokni,
* fiúk: teljes balettdressz, vagy hosszú lábtrikó és testhez simuló trikó, gyakorlócipő, modern- és kortárstánc tréninghez zokni

A szabadon választott koreográfia esetén az előadott műnek megfelelő öltözet.

1. Klasszikus balett: az MTE honlapról a szak moderntánc specializáció részére feltöltött videó rúdgyakorlatai megadott zenére
2. Kortárstánc: az MTE honlapról a szak moderntánc specializáció részére feltöltött videó graham, cunningham és kortárstánc gyakorlatai megadott zenére
3. Egy szabadon választott zenére készített koreográfia eltáncolása (max. 2 perc) a modern- vagy a kortárstánc formanyelvét használva.